ΚΑΝΟΝΙΣΜΟΣ ΕΟΚ αριθ . 2050/88 ΤΟΥ ΣΥΜΒΟΥΛΙΟΥ της 24ης Ιουνίου 1988 για την τροποποίηση του κανονισμού ( ΕΟΚ ) αριθ . 1883/78 περί των γενικών κανόνων χρηματοδοτήσεως των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων

ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,

ιΕχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 729/70 του Συμβουλίου της 21ης Απριλίου 1970 περί χρηματοδοτήσεως της κοινής γεωργικής πολιτικής^(1 ), όπως τροποποιήθηκε τελευταία από τον κανονισμό ( ΕΟΚ ) αριθ . 2048/88^(2 ), και ιδίως το άρθρο 3 παρά - γραφος 2,

την πρόταση της Επιτροπής^(3 ),

τη γνώμη του Ευρωπαϊκού Κοινοβουλίου^(4 ),

τη γνώμη του Ελεγκτικού Συνεδρίου^(5 ),

Εκτιμώντας:

ότι ο κανονισμός ( ΕΟΚ ) αριθ . 1883/78 του Συμβουλίου^(6 ), όπως τροποποιήθηκε τελευταία από τον κανονισμό ( ΕΟΚ ) αριθ . 2095/87^(7 ), καθορίζει, μεταξύ άλλων, τους βασικούς κανόνες για τη χρηματοδότηση των μέτρων παρέμβασης υπό μορφή δημόσιας αποθεματοποίησης ότι οι κανόνες οι σχετικοί με τη μείωση της αξίας των αποθεματοποιημένων προϊόντων που περιλαμβάνονται στα άρθρα 7 και 8 του εν λόγω κανονισμού, πρέπει να προσαρμοστούν στις νέες κατευθυντήριες γραμμές σχετικά με τη χρηματοδότηση των γεωργικών δαπανών που περιλαμβάνονται στα συμπεράσματα του Ευρωπαϊκού Συμβουλίου της 11ης και 12ης Φεβρουαρίου 1988, βάσει των οποίων η κατάσταση των αποθεμάτων πρέπει να εξομαλυνθεί μέχρι το 1992 ότι, από το οικονομικό έτος 1989, η αξία των γεωργικών προϊόντων που αγοράζονται στη δημόσια παρέμβαση πρέπει, κατά γενικό κανόνα, να μειώνεται αμέσως κατά την αγορά των προϊόντων αυτών ότι πρέπει να πραγματοποιηθούν, από το 1989 έως το 1992, έκτακτες μειώσεις της αξίας σε συνάρτηση με τις πιστώσεις που εγγράφονται για το σκοπό αυτό στους αντίστοιχους κοινοτικούς προϋπολογισμούς ότι οι διατάξεις του κανονισμού ( ΕΟΚ ) αριθ . 1334/86^(8 ), οι οποίες επιτρέπουν στην Επιτροπή να μειώσει το ενιαίο επιτόκιο καθώς και τα ομοιόμορφα κατ' αποκοπήν ποσά που χρησιμοποιούνται στον υπολογισμό των εξόδων της δημόσιας αποθεματοποίησης, πρέπει να παραταθούν μέχρι το 1992, δεδομένου ότι το επίπεδο των αποθεμάτων στην παρέμβαση δεν έχει ακόμη μειωθεί σημαντικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

ίΑρθρο 1 Ο κανονισμός ( ΕΟΚ ) αριθ . 1883/78 τροποποιείται ως εξής :

1 . ^Στο άρθρο 5, το δεύτερο εδάφιο αντικαθίσταται από το ακόλουθο κείμενο :

"Κατά παρέκκλιση από το πρώτο εδάφιο, η Επιτροπή μπορεί, για τα οικονομικά έτη 1989 έως 1992, να καθορίσει το ενιαίο επιτόκιο σε επίπεδο κατώτερο από το αντιπροσωπευτικό . Εάν το επιτόκιο που καταβάλλει ένα κράτος μέλος είναι κατώτερο από το επιτόκιο που έχει καθοριστεί, η Επιτροπή μπορεί να καθορίσει το ενιαίο επιτόκιο για το κράτος μέλος αυτό σε αυτό το κατώτερο επίπεδο ." 2 . ^Στο άρθρο 6, το δεύτερο εδάφιο αντικαθίσταται από το ακόλουθο κείμενο :

"Κατά παρέκκλιση από το πρώτο εδάφιο, η Επιτροπή μπορεί, για τα οικονομικά έτη 1989 έως 1992, να καθορίσει τα ενιαία κατά αποκοπή ποσά σε επίπεδο που αντιστοιχεί στα τρία τέταρτα των ενιαίων κατ' αποκοπή ποσών που καθορίζονται υπό κανονικές συνθήκες." 3 . ^Τα άρθρα 7 και 8 αντικαθίστανται από τα ακόλουθα κείμενα:

"ιΑρθρο 7 Στους ετήσιους λογαριασμούς που αναφέρονται στο άρθρο 4 παράγραφος 1, οι ποσότητες των προϊόντων σε αποθέματα που μεταφέρονται στο επόμενο οικονομικό έτος αποτιμώνται κατά γενικό κανόνα στη λογιστική τους αξία . Οι λεπτομέρειες καθορισμού της τιμής για τις ποσότητες που μεταφέρονται στο επόμενο οικονομικό έτος καθορίζονται, για τα διάφορα προϊόντα, με βάση τις λογιστικές αξίες που διαπιστώνονται από τους οργανισμούς παρέμβασης, σύμφωνα με τη διαδικασία που προβλέπεται στο άρθρο 13 του κανονισμού ( ΕΟΚ ) αριθ . 729/70 .

Άρθρο 8 1 . Εάν, για ένα ορισμένο προϊόν, οι προβλέψεις ως προς την τιμή πώλησης των αποθεματοποιημένων προϊόντων στη δημόσια παρέμβαση είναι κατώτερες από την τιμή αγοράς του, ένα ποσοστό απαξίωσης εφαρμόζεται κατά τη στιγμή της αγοράς του . Το ποσοστό αυτό καθορίζεται για κάθε προϊόν με τη διαδικασία που προβλέπεται στο άρθρο 13 του κανονισμού ( ΕΟΚ ) αριθ . 729/70, πριν από την αρχή κάθε οικονομικού έτους .

2 . Το ποσοστό απαξίωσης αντιστοιχεί, κατ' ανώτατο όριο, στη διαφορά μεταξύ της τιμής αγοράς και της προβλεπόμενης τιμής για τη διάθεση του εν λόγω προϊόντος .

3 . Η Επιτροπή μπορεί να περιορίσει την απαξίωση, κατά τη στιγμή της αγοράς, σε μέρος του ποσοστού που υπολογίζεται σύμφωνα με την παράγραφο 2 . Αυτό το μέρος δεν μπορεί να είναι κατώτερο από 70 % της απαξίωσης που έχει αποφασισθεί σύμφωνα με τις διατάξεις της παραγράφου 1 .

Στην περίπτωση αυτή, η Επιτροπή πραγματοποιεί δεύτερη απαξίωση κατά το τέλος του οικονομικού έτους, σύμφωνα με τη μέθοδο που αναφέρεται στην παράγρα - φο 5 .

4 . Από το 1989 έως το 1992, πραγματοποιούνται έκτακτες απαξιώσεις στην αρχή κάθε οικονομικού έτους, σε συνάρτηση με τις πιστώσεις που εγγράφονται στους αντίστοιχους κοινοτικούς προϋπολογισμούς,

ούτως ώστε η κατάσταση των αποθεμάτων να εξομαλυνθεί μέχρι το 1992 .

5 . Στις περιπτώσεις των απαξιώσεων που αναφέρονται στην παράγραφο 3 δεύτερο εδάφιο και στην παράγραφο 4, η Επιτροπή αποφασίζει με τη διαδικασία που προβλέπεται στο άρθρο 13 του κανονισμού ( ΕΟΚ ) αριθ . 729/70, για τα συνολικά ποσά απαξίωσης ανά προϊόν και ανά κράτος μέλος ." ίΑρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .

Εφαρμόζεται από την 1η Οκτωβρίου 1988 .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Λουξεμβούργο, 24 Ιουνίου 1988 .

Για το Συμβούλιο Ο Πρόεδρος M . BANGEMANN EWG:L185UMBG02.95 FF : 0UGR; SETUP : 01; Hoehe : 784 mm; 138 Zeilen; 6528 Zeichen;

Bediener : WILU Pr .: C;

Kunde : ................................

( 1 ) ΕΕ αριθ . L 94 της 28.^4.^1970, σ . 13 . ( 2 ) Βλέπε σ . 1 της παρούσας Επίσημης Εφημερίδας . ( 3 ) ΕΕ αριθ . C 129 της 18.^5.^1988, σ . 18 . ( 4 ) Γνώμη που διατυπώθηκε στις 16 Ιουνίου 1988 ( Δεν έχει ακόμη δημοσιευθεί στην Επίσημη Εφημερίδα). ( 5 ) ΕΕ αριθ . C 166 της 25.^6.^1988, σ . 6 . ( 6 ) ΕΕ αριθ . L 216 της 5.^8.^1978, σ . 1 . ( 7 ) ΕΕ αριθ . L 196 της 17.^7.^1987, σ . 3. ( 8 ) ΕΕ αριθ . L 119 της 8.^5.^1986, σ . 18 .